
Táplálkozás és gyomortartalom vizsgálatok a Capniidae téli álkérész (Plecoptera) család Japán fajainak imágóin

Kulcsszavak: álkérészek, tápcsatornavizsgálat, szájszervek, táplálkozás, Japán
Az Apteroperla Matsumura, 1931 és az Eocapnia Kawai, 1955 genuszba tartozó téli
álkérészek Honshu és Hokkaido szigeteinek endemizmusai. Imágóik szárnyatlanok, és olyan
élőhelyekhez kötődnek, amelyeket vastag hótakaró fed az év hideg időszakának egésze alatt.
Jelenleg mindkét genusz taxonómiai revíziója folyamatban van, és számos új faj kerül leírásra
az eddig megkülönböztetett 3 Eocapnia és 6 Apteroperla faj mellett. Jelen munkában 16
Apteroperla és 5 Eocapnia faj imágóinak táplálkozását vizsgáltuk, gyomortartalmuk
kipreparálása és analízise által. A Takagripopteryx nigra Okamoto, 1922, egy további japán
téli álkérész gyomortartalma szintén vizsgálatra került, annak érdekében, hogy
összehasonlítsuk a kis testű és szárnyatlan taxonok táplálkozását egy velük együtt élő,
nagyobb és szárnyas fajjal. A legtöbb álkérész imágóval ellentétben, a vizsgált fajok kifejlett
egyedei aktívan táplálkozóknak bizonyultak. Gyomruk változatos növényi és gomba
polleneket, valamint állati maradványokat tartalmazott. Az egyes fajok táplálékának
összetétele eltérőnek bizonyult, bár a különbségek valószínűleg az élőhelyek különböző
táplálékkínálatán alapulnak, és ezek az álkérészek nagy valószínűséggel opportunista
táplálkozást folytatnak.



